《送高参政》
宋代·何梦桂

声名盖世古人豪，天遣西来展六韬。狐鼠何能婴虎旅，鲸鲵犹合避龙刀。

将坛七拜功增重，省府重登官转高。他日中书勋第一，汾阳应只是儿曹。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。